Dragi učenici,

Posljednja lektira koju ćemo ove godine čitati je *Kraljević i prosjak* Marka Twaina. Lektira je dostupna na stranici e-lektire (<https://lektire.skole.hr/knjige/mark-twain/kraljevic-i-prosjak/kraljevic-i-prosjak> ). U svoje bilježnice za lektiru napisat ćete bilješke koje ćete voditi tijekom čitanja, mjesto i vrijeme radnje te najvažnije likove. Zatim ćete, i to je glavni dio interpretacije lektire, detaljno opisati i okarakterizirati jednog od glavnih likova (možete birati između Edwarda, Toma ili Milesa Hendona). Karakterizacija mora biti potpuna – i vanjska i unutarnja – te sve mora biti potkrijepljeno dokazima i navodima iz romana. Ne možete pisati „on je dobar“ ili „on je plemenit“ već se morate posvetiti detaljnijoj obradi lika i dokazima za sve njihove osobine.

Za ovaj zadatak rok je 10.6.2020. u 18:00 do kada ćete mi svi poslati uslikane obrade lektire.